Saaja: Kantsler Maarjo Mändmaa, Sotsiaalministeerium

Koostaja: Kadi-Liis Veiman, Eesti vähikeskus, Tartu Ülikool

Kuupäev: 13.02.3025

**Memo: Riigikantselei innovatsioonimeetmesse esitatud „CAR-T rakuravi teenuse arendamine Eesti verevähi patsientidele“ taotluse tagasivõtmine**

### ****Taust ja põhjendus****

### Sotsiaalministeerium koostöös Eesti vähikeskuse ja Tervisekassaga esitas Riigikantselei Innovatsiooni meetmesse taotluse „CAR-T rakuravi teenuse arendamine Eesti verevähi patsientidele“, mille eesmärk oli luua Eestis kohalik CAR-T rakuravi teenus, sealhulgas töötada välja rakuravi valmistamise ja manustamise võimekus ning arendada regulatiivseid ja rahastamislahendusi.

### Koostöös Riigikantselei innovatsioonifondi ja Rakuravi konsortsiumi (TÜK, PERH ja Icosagen) esindajatega tuvastasime, et meie taotluses sisalduvad tegevused kattuvad osaliselt EIS-i Rakendusuuringute Programmi poolt rahastatud Rakuravi konsortsiumi projektiga. Seetõttu tekkis vajadus taotlusesse sisse viia olulisi muudatusi.

### Lisaks tuleb arvesse võtta, et vastavalt Riigikantselei Innovatsioonifondi „Toetuse andmise tingimused avaliku sektori innovatsioonivõimekuse tõstmiseks“ ei ole Tartu Ülikool avalik-õigusliku juriidilise isikuna, põhiseadusliku institutsioonina või nende asutusena abikõlblik toetuse saajaks. Seetõttu ei saa Eesti vähikeskus Tartu Ülikooli struktuuris taotlust esitada ega toetust saada.

### Kuna rakuravi võimekuse arendamine on jätkuvalt oluline prioriteet, esitavad uue, täiendatud taotluse SA Tartu Ülikooli Kliinikum ning partneriteks SA Põhja-Eesti Regionaalhaigla ja OÜ Icosagen Cell Factory. Eesti vähikeskus jääb nõuandvasse rolli. Läbirääkimistel Riigikantselei ja Rakuravi konsortsiumiga on valminud uus, muudetud taotlus, mille fookus on haiglaerandi mudeli väljatöötamine personaal- ja täppismeditsiini kliinilisteks katseteks geneetiliselt muundatud rakuravi näitel.

### Ettepanek

### Lähtudes eeltoodust palume Sotsiaalministeeriumil tagasi võtta varasem CAR-T rakuravi teenuse arendamise taotlus, et võimaldada uue, täiendatud projekti hindamine ja menetlemine vastavalt muudetud eesmärkidele ja projektipartnerite kokkulepetele.

Lugupidamisega,

Kadi-Liis Veiman  
Eesti vähikeskuse projekti juht  
Tartu Ülikool  
13.02.2025